Pengene renner inn i FB-aksjon
Men foreningen bedyrer at de ikke vet hvem som har satt i gang aksjonen. – Dette er et privat tiltak, vi har ikke noe med oppstarten å gjøre, forteller Anja Haug Tronrud, kommunikasjonsrådgiver i Barnekreftforeningen. Tirsdag formiddag hadde det kommet inn 4,3 millioner kroner. Les også: Barnekreftforskere varsler: Norge ligger svært langt etter – De siste 24 timene har det kommet inn 600.000 kroner. Og på bare på søndag kom det inn fem hundre tusen. Jeg måtte sjekke to ganger siden jeg ikke helt trodde det var sant. Dette er vanvittig mye, sier Tronrud. Hun forteller at den første innbetalingen kom på Barnekreftdagen 15. februar. – Det kom litt brått på oss alle sammen, egentlig. Vi har prøvd følge opp og takke alle som gir, men vi ønsker ikke å presse noen til dette. Det er en av grunnene til at vi ikke starter slike kampanjer hvor man utfordrer enkeltpersoner til å gi penger, sier Tronrud til VG. Les også: Tobias (3) var uhelbredelig kreftsyk: «Ikke gråt, jeg er jo her nå» De som deltar gir én krone til Barnekreftforeningen for hver person som «liker» saken på Facebook og fem kroner for hver kommentar. Og så utfordrer de navngitte venner til å gjøre det samme. Fikk du med deg? Mathilde (9) ga bort håret sitt for kreftsaken Pengene som kommer inn skal gå til forskning på barnekreft. Pengene har blitt vippset inn til Barnekreftforeningen. – Vi ønsker å takke alle sammen, sier Tronrud. Hvert år er det i Norge rundt 180 barn og ungdommer som får kreft.
Et kjedebrev på Facebook gjør at pengene strømmer inn til Barnekreftforeningen.